OpenLLM-France/wikimedia huggingface dataset:
# Puntius sharmai

Puntius sharmai és una espècie de peix cipriniforme de la família dels ciprínids.

## Morfologia

Els mascles poden assolir els 2,7 cm de longitud total.

## Distribució geogràfica

Es troba a Tamil Nadu (Índia).

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Barbus grypus

Barbus grypus és una espècie de peix cipriniforme de la família dels ciprínids que es troba a la conca dels rius Tigris i Eufrates.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib
* ↑ FishBase (anglès)
* ↑ Coad, B.W., 1996. Zoogeography of the fishes of the Tigris-Euphrates basin. Zoology in the Middle East 13:51-70.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Palau Fortuny

El Palau Fortuny (en italià Palazzo Fortuny) és un palau venecià d'estil gòtic tardà situat al Sestiere di San Marco. Agafa el nom del darrer propietari, l'artista Marià Fortuny i Madrazo —fill del famós pintor Marià Fortuny i Marsal—, i és la seu del museu homònim.

## Història

El palau fou fundat a les acaballes del segle xv per la família noble veneciana dels Pesaro, que hi van residir fins al segle xviii, quan es van traslladar a Ca' Pesaro. Durant un temps l'edifici va hostatjar l'Accademia Filarmonica degli Orfei, d'on prové la denominació de Palazzo Pesaro degli Orfei amb què fou conegut tot seguit.
Marià Fortuny, que l'adquirí al començament del segle xx per fer-ne el mateix taller, va ser un personatge eclèctic que es dedicà a la fotografia, l'escenografia i la tècnica escènica, el disseny tèxtil, la pintura…
Un cop mort, la seva dona Henriette Nigrin, va donar el palau, que encara conservava els teixits i les col·leccions de Fortuny, a l'Ajuntament de Venècia (1956), que en feu un lloc consagrat a les disciplines de comunicació visual, particularment les més experimentals i innovadores, en consonància amb l'esperit i la cultura de l'antic propietari.

## Arquitectura

Considerat un dels més grans construïts a Venècia en aquell període, el palau presenta a la façana grans finestrals d'arcs conopials trilobulats amb balcons finament decorats. Els dos conjunts de finestrals a manera de pòrtic atorguen lluminositat als vastos salons de les dues plantes nobles.
* Foto per Paolo Monti, 1969

## Referències

* ↑ A més a més de Palazzo Fortuny, com és anomenat habitualment (Guida d'Italia – Venezia. 3a ed. Milà: Touring Editore, 2007. ISBN 978-88-365-4347-2; Venezia e provincia. Milà: Touring Editore, 2004. ISBN 88-365-2918-6; Raffaella Russo: Palazzi di Venezia. Venècia: Arsenale Ed., 1998. ISBN 88-7743-185-7; Musei Civici Veneziani; Turismo Venezia), l'edifici es coneix també com a Palazzo Pesaro degli Orfei (Marcello Brusegan: La grande guida dei monumenti di Venezia. Roma: Newton & Compton, 2005. ISBN 88-541-0475-2; Gianjacopo Fontana: Venezia monumentale - I palazzi. Venècia: Filippi Ed., 1967) o bé Palazzo Pesaro Orfei Fortuny (Alvise Zorzi i P. Marton: I palazzi veneziani. Udine: Magnus, 1989. ISBN 88-7057-083-5).

## Bibliografia

* Marcello Brusegan: La grande guida dei monumenti di Venezia. Roma: Newton & Compton, 2005. ISBN 88-541-0475-2.
* Guida d'Italia – Venezia. 3a ed. Milà: Touring Editore, 2007. ISBN 978-88-365-4347-2.
* Giuseppe Tassini: Curiosità veneziane. Venècia: Filippi Ed., 2001.

## Enllaços externs

* Museu Fortuny (italià) (anglès)
# Rampur (zamindari)

Rampur fou un estat tributari protegit del tipus zamindari agregat al districte de Sambalpur a les Províncies Centrals amb una superfície de 492 km² i població el 1881 de 13.248 habitants. El tribut era de 70 lliures i els ingressos estimats en 180 lliures.
El territori fou concedit originalment pel raja Chhatra Sah de Sambalpur al rajput Pran Nath el 1630. El 1825 alguns parents del Raja Narayan Singh foren assassinats pels germans Surendra Sah i Udant Sa, que foren condemnats a presó de per vida; estaven complint la sentència a Hazaribagh, quan foren alliberats pels amotinats (1857) i llavors van organitzar la revolta a Sambalpur. Darias Singh de Rampur es va unir a la rebel·lió de Surendra Sah i fou declarat fora de la llei i el seu zamindari confiscat; va poder retornar d'acord amb una amnistia i el territori li fou restaurat i el va governar fins a la mort el 1870 quan el va succeir el seu net Bakhtawar Singh. Els zamindaris foren abolits per l'estat indi el 1953.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Alta banca

Alta banca és un drama en tres actes i en prosa, original d'Àngel Guimerà, estrenat per primera vegada al teatre Novetats de Barcelona, la vetlla del 9 de desembre de 1921, amb la direcció artística d'Alexandre Nolla, que també feia de protagonista. L'obra és una crítica al sistema financer, després de la crisi del Banc de Barcelona del 1920.

## Repartiment de l'estrena

* Donya Isabel: Mercè Nicolau
* Mary: Josefina Tàpias
* Senyora Antonieta: Antònia Baró.
* Senyora Rita: Francesca Lliteras.
* Don Gabriel: Alexandre Nolla.
* Don Genaro: Joan Torelló.
* Juanito: Joan Cumellas.
* Senyor Macià: Anton Casanovas.
* Senyor Robert: Manuel Ballart.
* Senyor Bonet: Jaume Capdevila.
* Senyor Maties: Leandre Cinca.
* Baldomero: Manuel València.
* Senyor Martí: Lluís Marín.
* Josep: Jaume Gascó.
* Direcció artística: Alexandre Nolla.

## Referències

* ↑ Ciurans, Enric. Naturalesa en el teatre de Guimerà, La. Una proposta de lectura. Edicions Universitat Barcelona, 2016-07-28, p. 288-. ISBN 978-84-475-4002-0.
* ↑ Tusell, Javier. Historia de España en el siglo XX - 1: Del 98 a la proclamación de la República (en castellà). Penguin Random House Grupo Editorial España, 2012-09-17, p. 360. ISBN 978-84-306-0855-3.
# Domini d'holomorfia

En matemàtiques, i més concretament en teoria de funcions de diverses variables complexes, un domini d'holomorfia és un conjunt que és maximal en el sentit que existeix una funció holomorfa en aquest conjunt que no es pot estendre a un conjunt més gran.
Formalment, un conjunt obert $\Omega$ en l'espai complex n-dimensional ${\mathbb {C} }^{n}$ s'anomena domini d'holomorfia si no existeixen conjunts no-buits $U\subset \Omega$ i $V\subset {\mathbb {C} }^{n}$ tals que $V$ és connex, $V\not \subset \Omega$ i $U\subset \Omega \cap V$ és tal que per a tota funció holomorfa $f$ sobre $\Omega$ existeix una funció holomorfa $g$ sobre $V$ amb $f=g$ sobre $U$.
En el cas $n=1$, tot conjunt obert és un domini d'holomorfia: podem definir una funció holomorfa amb punt d'acumulació 0 a la frontera del domini, que és llavors una frontera natural per un domini en la definició de la seva inversa. Per $n\geq 2$ això ja no és cert, com se segueix del lema de Hartogs.

## Condicions equivalents

Per a un domini $\Omega$, les següents condicions són equivalents:
* $\Omega$ és un domini d'holomorfia
* $\Omega$ és holomòrficament convex
* $\Omega$ és pseudoconvex
* $\Omega$ és convex-Levi: per a qualsevol successió $S_{n}\subseteq \Omega$ de superfícies analítiques compactes tals que $S_{n}\rightarrow S,\partial S_{n}\rightarrow \Gamma$ per algun conjunt $\Gamma$, tenim que $S\subseteq \Omega$ (és a dir, $\partial \Omega$ no es pot "tocar des de dins" per una successió de superfícies analítiques)
* $\Omega$ té la propietat de Levi local: per a tot punt $x\in \partial \Omega$ existeixen un entorn $U$ de $x$ i $f$ holomorfa a $U\cap \Omega$ tals que $f$ no es pot estendre a cap entorn de $x$
Les implicacions $1\Leftrightarrow 2,3\Leftrightarrow 4,1\Rightarrow 4,3\Rightarrow 5$ són resultats estàndard (per $1\Rightarrow 3$, vegeu el lema d'Oka). La dificultat principal està en demostrar $5\Rightarrow 1$, és a dir, construir una funció holomorfa global que no admeti cap extensió a partir de funcions no-extensibles definides només de forma local. Aquest és l'anomenat problema de Levi, que fou resolt per primer cop per Kiyoshi Oka, i posteriorment per Lars Hörmander emprant mètodes d'anàlisi funcional i equacions en derivades parcials.

## Propietats

* si $\Omega _{1},\dots ,\Omega _{n}$ són dominis d'holomorfia, llavors la seva intersecció $\Omega =\bigcap _{j=1}^{n}\Omega _{j}$ també és un domini d'holomorfia.
* si $\Omega _{1}\subseteq \Omega _{2}\subseteq \dots$ és una successióo creixent de dominis d'holomorfia, llavors la seva unió $\Omega =\bigcup _{n=1}^{\infty }\Omega _{n}$ també és un domini d'holomorfia.
* el producte $\Omega =\Omega _{1}\times \Omega _{2}$ de dominis d'holomorfia $\Omega _{1},\Omega _{2}$ és un domini d'holomorfia.
* el primer problema de Cousin sempre es pot resoldre en un domini d'holomorfia; això també és cert, amb algunes hipòtesis topològiques addicionals, pel segon problema de Cousin.

## Bibliografia

* Steven G. Krantz. Function Theory of Several Complex Variables, AMS Chelsea Publishing, Providence, Rhode Island, 1992.
* Boris Vladimirovich Shabat, Introduction to Complex Analysis, AMS, 1992
# Línia evolutiva de Combee

Aquesta línia evolutiva de Pokémon inclou Combee i Vespiquen.

## Combee

Combee és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i tipus volador. Evoluciona a Vespiquen (només si és femella).

## Vespiquen

Vespiquen és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i de tipus volador. Evoluciona de Combee (només si és femella).

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Combee a Bulbapedia (anglès)
* Vespiquen a Bulbapedia (anglès)
Espècies de Pokémon :
# Pèndol (desambiguació)

«Pèndol» té aquests significats:
* Pèndol, un sistema físic ideal constituït per un fil inextensible i de massa menyspreable, sostingut pel seu extrem superior d'un punt fix, amb una massa puntual en el seu extrem inferior que oscil·lliurement en el buit.
** Doble pèndol, un sistema compost per dos pèndols, amb el segon penjant de l'extrem del primer.
** Pèndol de Foucault, un pèndol esfèric llarg que pot oscil·lar lliurement en qualsevol pla vertical i capaç d'oscil·lar durant hores.
** Pèndol de Newton, un dispositiu que demostra la conservació de l'energia i moviment.
** Llei del pèndol
* Tren pendular, tren amb un mecanisme que contraresta l'efecte de la força centrífuga a les corbes.
* Rellotge de pèndol, un tipus de rellotge regulat per la força motriu d'un pèndol.
* Pèndol de Charpy és un dispositiu utilitzat en assaig per determinar la tenacitat d'un material.
* Pèndol, un instrument de tortura.
* El pèndol de Foucault, un llibre escrit pel semiòleg italià Umberto Eco el 1988.
* El pou i el pèndol, un dels contes més famosos i celebrats d'Edgar Allan Poe.
** The Pit and the Pendulum , una pel·lícula nord-americana de terror dirigida per Roger Corman i basada en el relat homònim.
# Wartau

Wartau és un municipi del cantó de Sankt Gallen (Suïssa), situat al districte de Werdenberg.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Barkeyville

Barkeyville és una població dels Estats Units a l'estat de Pennsilvània. Segons el cens del 2000 tenia 237 habitants.

## Demografia

Segons el cens del 2000, Barkeyville tenia 237 habitants, 91 habitatges, i 71 famílies. La densitat de població era de 26,2 habitants per quilòmetre quadrat.
Dels 91 habitatges en un 24,2% hi vivien nens de menys de 18 anys, en un 65,9% hi vivien parelles casades, en un 6,6% dones solteres, i en un 20,9% no eren unitats familiars. En el 17,6% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,5% tenia menys de 18 anys, un 5,5% entre 18 i 24, un 30,4% entre 25 i 44, un 24,9% de 45 a 60 i un 17,7% 65 anys o més.
L'edat mediana era de 42 anys. Per cada 100 dones de 18 o més anys hi havia 100 homes.
La renda mediana per habitatge era de 41.500 $ i la renda mediana per família de 42.500 $. Els homes tenien una renda mediana de 33.750 $ mentre que les dones 20.682 $. La renda per capita de la població era de 16.161 $. Entorn del 8,8% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barkeyville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Barkeyville». American Fact Finder. Oficina del Cens dels Estats Units, 12-01-2010.
# Paraplesiops sinclairi

Paraplesiops sinclairi és una espècie de peix de la família Plesiopidae i de l'ordre dels perciformes.

## Morfologia

Els mascles poden assolir els 22 cm de longitud total.

## Distribució geogràfica

Es troba al sud-oest d'Austràlia.

## Referències

* ↑ BioLib
* 1 2 FishBase (anglès)

## Bibliografia

* Gomon, M.F., C.J.M. Glover i R.H. Kuiter (eds), 1994. The fishes of Australia's south coast. State Print, Adelaida. 992 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rampur (Himachal Pradesh)

Rampur és una ciutat i municipi d'Himachal Pradesh, al districte de Simla. Està situada a la base d'una notable muntanya de poc més de 1000 metres d'altura i a la riba del Sutlej, a 31° 27′ N, 77° 38′ E﻿ / ﻿31.45°N,77.63°E﻿ / 31.45; 77.63.
Consta al cens del 2001 amb una població de 9.920 habitants; el 1901 només tenia 1.157 habitants.
Fou capital d'hivern de l'estat de Bashahr (a l'estiu la capital era Sarahan), llavors sota jurisdicció del Panjab. Va ser damnada pels gurkhes durant el seu domini però es va recuperar després del 1815. Va patir un terratrèmol important el 1905. El palau del raja, al nord-est de la ciutat és l'edifici principal però són famosos els shawls coneguts com a Rampur chadars.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Palau de Padam a Rampur
* Rampur
* Fotos
# Antena Aragón

* No s'ha de confondre amb Aragón TV.
Antena Aragón va ser un canal de televisió local de Saragossa. L'accionista majoritari en la seva etapa final va ser la Caja de Ahorros de la Inmaculada.

## Història

Antena Aragón va ser fundada el 1998. Després d'una breu etapa inicial en la qual es va presentar amb els noms de Zaravisión i, poc després, Aravisión, es va convertir en el canal no estatal de referència a l'Aragó, adquirint tanta popularitat que a la pròpia televisió autonòmica d'Aragó, Aragón Televisión, la gent encara l'anomena a vegades Antena Aragón. Al llarg de la seva història, es va presentar amb els eslògans "La televisión de Aragón", "Cerca de ti" i "Estés donde estés", entre d'altres.
Durant els primers anys, la seva cobertura es va centrar en Saragossa i Osca, les seves respectives àrees metropolitanes i altres localitats properes, i va arribar a programar durant diverses temporades un informatiu en desconnexió per a la província oscense. Al setembre del 2003, amb motiu de l'ampliació de la seva cobertura a pràcticament tot l'Aragó, va presentar una programació més ambiciosa, amb major presència de la informació en directe i la retransmissió dels partits de bàsquet del CAI Zaragoza fora de casa en la lliga LEB.
L'any 2005, després de la creació de la televisió autonòmica, Antena Aragón es va veure obligada a deixar les instal·lacions públiques que ocupava (l'anomenat CPA, Centro de Producción Audiovisual del Actur), ja que anaven a passar a mans de la CARTV, la qual cosa va provocar la seva fusió amb la televisió local RTVA (Radio Televisión Aragonesa, propietat del periòdic Heraldo), fundant així Zaragoza TV, cadena local que va cessar les seves emissions a l'estiu del 2016.

## Curiositats

* En aquest canal, Antena Aragón, es van donar a conèixer els presentadors Luis Larrodera i Javier Coronas, conductors del programa d'entrevistes ¡Que viene el Lobo! produït per Lobomedia.
* La major quota d'audiència es va obtenir amb la retransmissió d'un partit de la lliga LEB (Segona Divisió A de Bàsquet Masculí d'Espanya) entre l'Orense i el Basket Zaragoza 2002.
* Va ser el primer canal local d'Aragó a utilitzar teletext.

## Referències

* ↑ «Antena Aragón presenta un expediente de regulación de empleo - Aragón - www.elperiodicodearagon.com». Arxivat de l'original el 27 d'abril de 2006. [Consulta: 2009].
# Dinoloc

Dinoloc (en llatí Deinolochus, en grec antic Δεινόλοχος) fou un poeta còmic de Siracusa o d'Agrigent fill o potser deixeble de Epicarm (Epicharmus). Va viure al voltant de l'any 488 aC i va escriure 14 obres en dialecte dòric de les que només es coneixen alguns títols dels que es dedueix un predomini dels temes mitològics. El menciona Suides.

## Referències

* ↑ Deinolochus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 952
# Línia evolutiva de Cubone

Aquesta línia evolutiva de Pokémon inclou Cubone i Marowak.

## Cubone

Cubone és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i evoluciona a Marowak.
És objecte d'una llegenda urbana que diu que els Cubone són cries de Kangaskhan.

## Marowak

Marowak és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i evoluciona de Cubone.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ «25 anys de Pokémon: 10 llegendes urbanes que van marcar la nostra infància». El Nacional, 3 març 2021. [Consulta: 8 octubre 2023].

## Enllaços externs

* Web oficial de Pokémon
* Cubone a Bulbapedia (anglès)
* Marowak a Bulbapedia (anglès)
Espècies de Pokémon :
# Ras Ain Rhamna

Ras Ain Rhamna (àrab: رأس العين الرحامنة, Raʾs al-ʿAyn ar-Rhāmna; amazic estàndard marroquí: ⵕⴰⵙ ⵄⵉⵏ ⵕⵃⴰⵎⵏⴰ, Ṛas ℇin Ṛḥamna) és una comuna rural de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 14.284 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Barack

«Barack» té aquests significats:
* Barack Hussein Obama, 44è President dels Estats Units
* Karl August Barack, acadèmic alemany
* Barack (nom)
* Barack (licor), brandi hongarès